

LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2019.gada 14.februārī Nr. **45**

(prot.Nr.**7**, **3**.§)

**Par pirmsskolas izglītības iestādes nosaukuma maiņu un**

**par grozījumiem Daugavpils pilsētas 9.speciālās pirmsskolas izglītības iestādes nolikumā**

Pamatojoties uz likuma „Par pašvaldībām” 21.panta pirmās daļas 8.punktu, Izglītības likuma 22.panta pirmo daļu un Vispārējās izglītības likuma 8.pantu un 9.panta otro daļu, Pārejas noteikumu 37.punktu, Daugavpils pilsētas domes Izglītības un kultūras jautājumu komitejas 2019.gada 7.ferbruāra sēdes protokolu Nr.3, atklāti balsojot: PAR – 15 (A.Broks, J.Dukšinskis, R.Eigims, A.Elksniņš, A.Gržibovskis, L.Jankovska, R.Joksts, I.Kokina, V.Kononovs, M.Lavrenovs, N.Kožanova, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

1. Ar 2020.gada 1.septembri mainīt Daugavpils pilsētas 9.speciālās pirmsskolas izglītības iestādes nosaukumu uz „Daugavpils pilsētas 9.pirmsskolas izglītības iestāde”.

2. Izdarīt ar Daugavpils pilsētas domes 2012.gada 22.novembra lēmumu Nr.498 „Par pirmsskolas izglītības iestādes nolikuma apstiprināšanu” apstiprinātajā Daugavpils pilsētas 9.speciālās pirmsskolas izglītības iestādes nolikumā (turpmāk - nolikums) šādus grozījumus:

* 1. aizstāt nolikuma tekstā vārdus un skaitli “Daugavpils pilsētas 9.speciālā pirmsskolas izglītības iestāde” (attiecīgā locījumā) ar vārdiem un skaitli “Daugavpils pilsētas 9.pirmsskolas izglītības iestāde” (attiecīgā locījumā).

2.2. izteikt nolikuma 9.2.9. apakšpunktu šādā redakcijā:

„9.2.9. arhīva nolikumu un grozījumus tajā apstiprina iestādes vadītājs, saskaņojot ar Daugavpils zonālo valsts arhīvu.”

3. Noteikt, ka lēmuma 2.1. apakšpunkts stājas spēkā 2020.gada 1.septembrī.

Domes priekšsēdētājs *(personiskais paraksts)* A.Elksniņš